Александър Пушкин
Разправят ми, че тоя свят…

Превод от руски: Георги Мицков, —

chitanka.info

Разправят ми, че тоя свят…[0]

Разправят ми, че тоя свят

с приятелството е прекрасен

и че без тази благодат

животът щял да е ужасен —

без разлика на стар и млад.

Но слушай — има друго чувство,

то те разнежва и гори

във труд или зает с изкуство,

не дреме и безспир искри,

то е мъчително, жестоко,

в душата като лава ври,

то като язва е дълбоко,

надеждата не го цери.

От тая страст горя и крея

и вехна като летен цвят,

но лек не търся аз от нея.

[0] Откъс. Чернова. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.